بلوچستان ءِ دمگ کیچ ءِ بنجاھی شھر تربت ءَ بارڈر ٹریڈ یونین ءِ نیمگ ءَ ایرانی بارڈر باپاری پُرکاریانی بندش ءِ ھلاپ ءَ تربت ءِ شھر ءَ ھوار بازیں جاھاں ھرتال برجاہ اِنت.
ھرتال سوب ءَ شھر ءِ دراھیں مزن ءُ کسانیں باپاری بنجل ءُ دگانی سر ءَ آؤگ ءُ آیگی نہ بوگ ءِ بروبری ءَ اِنت.
رودراتک ءُ روکپتی بلوچستان ءَ سیمسر ءِ سر ءَ باپاری بندش ءِ ھلاپ ءَ ھرتال ءِ پلامرزی آل پارٹیز کیچ، تربت اول سوسائٹی، انجمن تاجراناں ھوار سیاسی ءُ چاگردی مھلوک کنگ ءَ اِنت ئِے.
شھر ءَ دربندیں ھرتال ءِ وھد ءَ ٹریڈ یونین ءُ سیاسی ءُ چاگردی مردماں شھید فدا چوک ء سل زھرشانی ھم کرتگ.
ھمے وھد ءَ آیاں گوشت کہ بارڈر ءِ بندش ءَ اد ءَ مھلوک ءِ کوش ءِ بروبری اِنت، ھاکمی تکاں اے جیڑہ ءَ الکاپی ءِ دلگوش دیگ ءَ ابید چُکی تسلو دیگ ءَ اَنت.
آیاں گوشت بارڈر ءَ بندوکیں مردمانی لوگاں گژن ءُ شد ءَ وتی پانچگ ایر داتگ اَنت آیانی آس روکی ھم بند اَنت بلے ھاکماں ھچ پروا نیست کہ اد ءَ مَھلوک تُری شد ءَ بہ مِر اَنت.
آیاں گوشت کہ بارڈر ءِ باپاری سرجم ءَ شرپمندی ءَ داں جد ءُ جھد ءَ برجاہ داریں.
سرچمگ: دی بلوچستان پوسٹ